सप्तकोसीको नदी किनार तथा वन्यजन्तुको आरक्ष केन्द्र रहेको कोसीटप्पु वन्यजन्तु आरक्षमा घुम्न आउने पर्यटकको प्रमुख चाहना हात्ती सफारी नै हुने गरेको छ । चितवनपछि हात्ती सफारी पूर्वमा सुनसरीको कोसीटप्पुमा मात्रै हुने गरेको छ । विशेष गरी विदेशी पर्यटक हात्तीमा सफारी गर्दै चरा अवलोकनका लागि आउने गरेका छन् । हात्तीको कमी हुँदा केही ट्राभलिङ एजेन्टको रूपमा काम गर्दै आएका होटलहरूले पर्यटकलाई गाडिबाटै जंगल सफारी गराउन थालेका थिए । तर, सुरक्षाको कारण देखाउँदै त्यो पनि अहिले बन्द गरिएको छ ।
